CELEX: 22001D0087
Language: sk
Date: 2001-06-19 00:00:00
Title: Rozhodnutie Spoločného výboru EHP č. 87/2001 z 19. júna 2001, ktorým sa mení a dopĺňa Protokol 31 k Dohode o EHP o spolupráci v osobitných oblastiach mimo rámca štyroch slobôd

Dôležité právne oznámenie

|

22001D0087

Úradný vestník L 238 , 06/09/2001 S. 0041 - 0042

		Rozhodnutie Spoločného výboru EHPč. 87/2001z 19. júna 2001,ktorým sa mení a dopĺňa Protokol 31 k Dohode o EHP o spolupráci v osobitných oblastiach mimo rámca štyroch slobôd.SPOLOČNÝ VÝBOR EHP,so zreteľom na dohodu o Európskom hospodárskom priestore, v znení úprav vykonaných Protokolom upravujúcim Dohodu o Európskom hospodárskom priestore, ďalej len "dohoda", najmä na jej článok 86 a 98,keďže:(1) Protokol 31 k dohode bol zmenený a doplnený rozhodnutím č. 82/2000 Spoločného výboru EHP z 2. októbra 2000 [1].(2) Je žiaduce rozšíriť spoluprácu zmluvných strán dohody tak, aby zahŕňala aj rozhodnutie Rady 2001/48/ES z 22. decembra 2000, ktorým sa prijíma viacročný program spoločenstva na stimuláciu rozvoja a používania európskeho digitálneho obsahu v globálnych sieťach a na podporu jazykovej rôznorodosti v informačnej spoločnosti [2].(3) Protokol 31 je preto potrebné zmeniť a doplniť s cieľom umožniť, aby sa táto rozšírená spolupráca začala od 1. januára 2001,ROZHODOL TAKTO:Článok 1Do článku 2 ods. 5 protokolu 31 k dohode sa vkladá nasledujúca zarážka:"— 32001 D 0048: rozhodnutie Rady 2001/48/ES z 22. decembra 2000, ktorým sa prijíma viacročný program spoločenstva na stimuláciu rozvoja a používania európskeho digitálneho obsahu v globálnych sieťach a na podporu jazykovej rôznorodosti v informačnej spoločnosti (Ú. v. ES L 14, 18.1.2001, s. 32)."Článok 2Toto rozhodnutie nadobudne účinnosť 20. júna 2001 za predpokladu, že sa vykonali všetky oznámenia Spoločnému výboru EHP [3] podľa článku 103 ods. 1 dohody.Uplatňuje sa od 1. januára 2001.Článok 3Toto rozhodnutie sa uverejní v časti Úradného vestníka Európskych spoločenstiev pre EHP a v jeho prílohe pre EHP.V Bruseli 19. júna 2001Za Spoločný výbor EHPpredsedaP. Westerlund[1] Ú. v. ES L 315, 14.12.2000, s. 26.[2] Ú. v. ES L 14, 18.1.2001, s. 32.[3] Podstatné podmienky neuvedené.--------------------------------------------------